Diari Oficial de la Generalitat Valenciana


Sumari del DOGV 7130, del 14-10-2013 (2013/9674)

RESOLUCIÓ de la Direcció General d'Indústria que habilita l'Associació d'Investigació de la Indústria Metallmecànica, Afins i Connexes, AIMME, com a laboratori autoritzat per a l'anàlisi i contrastació d'objectes fabricats amb metalls preciosos.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7130

Data del DOGV
:   14-10-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/9674


Data del document
:   05-08-2013

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * empresa privada

RESOLUCIÓ de la Direcció General d'Indústria que habilita l'Associació d'Investigació de la Indústria Metallmecànica, Afins i Connexes, AIMME, com a laboratori autoritzat per a l'anàlisi i contrastació d'objectes fabricats amb metalls preciosos. [2013/9674]  
Vista la sol·licitud presentada per Salvador Bresó Bolinches, en nom i representació de l'Associació d'Investigació de la Indústria Metallmecànica, Afins i Connexes, AIMME, amb CIF número Z29480232, situada a Paterna, avinguda Leonardo da Vinci, número 38, Parc Tecnològic, d'autorització al laboratori per a l'anàlisi i contrastació d'objectes fabricats amb metalls preciosos.  
Vist el certificat d'acreditació emés per l'Entitat Nacional d'Acreditació (ENAC) número 44/LE138, del 15 de juliol de 2011, a favor de l'Associació d'Investigació de la Indústria Metallmecànica, Afins i Connexes, AIMME, referent a metalls preciosos i a objectes que s'hi fabriquen,  
Vist l'informe favorable del Servici Territorial d'Indústria i Seguretat Industrial de València del 18 de juliol de 2013, en què s'indica que una vegada revisades les instal·lacions, el procés d'anàlisi i el personal que hi presta servici, l'entitat reunix els requisits mínims.  
Vista la Llei 17/1985, d'1 de juliol, sobre metalls preciosos, i el Reial Decret 197/1988, de 22 de febrer, que aprova el Reglament de la Llei 17/1985.  
Vist el Decret 72/1988, de 23 de maig, del Consell de la Generalitat Valenciana, que regula l'habilitació de laboratoris autoritzats per a l'anàlisi i contrastació oficial d'objectes fabricats amb metalls preciosos.  
Considerant que l'Associació d'Investigació de la Indústria Metallmecànica, Afins i Connexes, AIMME, reunix els requisits establits en l'article 2 del citat Decret 72/1988,.  
Considerant que l'Associació d'Investigació de la Indústria Metallmecànica, Afins i Connexes, AIMME, va ser habilitada com a laboratori autoritzat per a l'anàlisi i la contrastació d'objectes fabricats amb metalls preciosos, per mitjà de la Resolució de la Direcció General d'Indústria i Energia del 15 de desembre de 1988, i ha prestat este servici de forma continuada durant el període de validesa per mitjà de la renovació periòdica de l'esmentada habilitació.   
  
En virtut de les facultats atorgades en el Decret 188/2012, de 21 de desembre, del Consell, en què s'aprova el Reglament Orgànic i Funcional de la Conselleria d'Economia, Indústria, Turisme i Ocupació (DOCV 6953, 29.01.2013), esta Direcció General d'Indústria resol:  
  
Habilitar l'Associació d'Investigació de la Indústria Metallmecànica, Afins i Connexes, AIMME, com a laboratori autoritzat per a l'anàlisi i contrastació d'objectes fabricats amb metalls preciosos (platí, or i plata), sempre que es respecten les prescripcions generals establides en la Llei 17/1985 i en el seu reglament, aprovat pel Reial Decret 197/1988, de 22 de febrer, sobre metalls preciosos, i en el Decret 72/1988, de 23 de maig, del Consell de la Generalitat Valenciana, i en concret, amb les condicions següents:  
1. Esta habilitació només és vàlida per a l'Associació d'Investigació de la Indústria Metallmecànica, Afins i Connexes, AIMME.  
2. Las instal·lacions a què afecta esta autorització són les ubicades al carrer Leonardo da Vinci, número 38, Parc Tecnològic, 46441 Paterna (València).  
3. Podrà realitzar les verificacions i les contrastacions d'or, plata i platí per mitjà de l'aplicació dels següents mètodes d'anàlisi:  
a) Per a or: copel·lació.   
b) Per a plata: anàlisi potenciomètrica.  
c) Per a platí: espectrofotometria d'absorció atòmica, o fluorescència de rajos X.  
  
4. Qualsevol modificació dels equips o mètodes de verificació o assaig requeriran prèviament l'autorització expressa d'esta Direcció General.  
5. Las instal·lacions i equips a què es referix l'habilitació present hauran de mantindre's adequadament i en perfecte estat de funcionament.  
6. Mantindrà les condicions mínimes de personal establides en l'article 2.2 del Decret 72/1988, de 23 de maig, amb declaració expressa individual de no tindre cap tipus de relació amb el sector de joieria que puga desvirtuar la seua activitat en el laboratori.  
7. Les operacions de contrastació que se sol·liciten hauran d'estar degudament documentades per mitjà dels assentaments corresponents en llibres de registre segellats i foliats en què s'anotaran el nombre d'unitats i el pes unitari de cada model contrastat, o en registres informàtics degudament controlats dels quals es conservarà la constància escrita pertinent.  
8. Mantindre els llibres de comptabilitat obligatoris, que podran ser auditats per les persones o entitats que designe la conselleria competent en matèria d'indústria.  
9. Comunicar, a la conselleria competent en matèria d'indústria, els canvis de personal de laboratori que hi haja en l'empresa.  
10. Atendre les instruccions dictades per esta Direcció General d'Indústria per a una prestació millor del servici.   
11. Aplicar les tarifes que en cada moment haja aprovat la conselleria competent en matèria d'indústria. Actualment les tarifes vigents que hauran d'aplicar-se són les assenyalades en l'annex, les quals són les aprovades per la Resolució de 16 de maig de 2005, de la Conselleria d'Empresa, Universitat i Ciència, en què es modifiquen les tarifes que s'han d'aplicar en l'anàlisi i la contrastació d'objectes fabricats amb metalls preciosos, i per la Resolució de 6 de setembre de 2006, de la Conselleria d'Empresa, Universitat i Ciència, en què s'establix la tarifa que ha d'aplicar l'Institut Tecnològic Metallmecànic, AIMME, en relació amb les tasques encomanades, a partir de la Instrucció 6/2006, de 18 d'abril de 2006, de la Direcció General de Seguretat Industrial i Consum, sobre la comercialització en el mercat interior de la Unió Europea, excloent-ne el territori espanyol, d'objectes d'importació fabricats amb metalls preciosos, així com la tarifa a aplicar per les tasques de control per a objectes fabricats amb metalls preciosos importats per empreses amb laboratori d'empresa autoritzat a la Comunitat Valenciana a què els és d'aplicació la Instrucció 4/2005, de 29 de novembre de 2005, de la Direcció General de Seguretat Industrial i Consum, sobre contrastació d'objectes d'importació fabricats amb metalls preciosos.   
  
12. Anualment presentarà, davant del servici territorial competent en matèria d'indústria durant el segon trimestre de cada any, els documents següents:  
- Procediments d'assaig i de maneig de mostres.  
- Pla de calibratge.  
- Pla de manteniment d'equips.  
- Registres.  
- Pla de mostreig.  
- Descripció del sistema utilitzat per a garantir la qualitat dels aliatges utilitzats.  
Esta habilitació té una validesa anual, que es podrà prorrogar per mitjà de sol·licitud prèvia en què s'adjunte la mateixa la documentació citada en el punt anterior.  
13. D'acord amb l'article 4.2 del Decret 72/1988 s'establix, a petició de l'entitat sol·licitant, el termini de validesa de l'autorització des del dia 25 de juny de 2013.  
La resolució present no és definitiva en via administrativa i s'hi podrà interposar un recurs d'alçada davant del secretari autonòmic d'Indústria, Comerç i Innovació en el termini d'un mes, comptat des de l'endemà de la notificació, d'acord amb l'article 115 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
València, 5 d'agost de 2013.- El director general d'Indústria: Joaquín Ríos Casanova.  
  
  
ANNEX  
  
Tarifes actualitzades aprovades per la Resolució de 16 de maig de 2005, de la Conselleria d'Empresa, Universitat i Ciència, en què es modifiquen les tarifes que s'han d'aplicar en l'anàlisi i la contrastació d'objectes fabricats amb metalls preciosos:  
  
Contrast - Objectes sense empaquetar,  
incloent-hi anàlisi llei (en ?)   
De plata, per gram 0,0252  
D'or, per gram 0,1372  
De platí, per gram 0,1699  
  
Contrast - Objectes empaquetats,  
incloent-hi anàlisi llei (en ?)   
De plata, per gram 0,0252  
D'or, per gram 0,1372  
De platí, per gram 0,1699  
De plata, desempaquetat i empaquetatge, per peça 0,0616  
D'or, desempaquetat i empaquetatge, per peça 0,0616  
De platí, desempaquetat i empaquetatge, per peça 0,0616  
  
Import mínim de facturació (en ?)   
De plata 27,0900  
D'or 27,0900  
De platí 27,0900  
  
I d'acord amb la Resolució de 6 de setembre de 2006, de la Conselleria d'Empresa, Universitat i Ciència, en què s'establix la tarifa que s'ha d'aplicar per l'Institut Tecnològic Metallmecànic, AIMME, en relació amb les tasques encomanades a partir de la Instrucció 6/2006, de 18 d'abril de 2006, de la Direcció General de Seguretat Industrial i Consum, sobre la comercialització en el mercat interior de la Unió Europea, excloent-ne el territori espanyol, d'objectes d'importació fabricats amb metalls preciosos, així com la tarifa a aplicar per les tasques de control per a objectes fabricats amb metalls preciosos importats per empreses amb laboratori d'empresa autoritzat a la Comunitat Valenciana a què els és d'aplicació la Instrucció 4/2005, de 29 de novembre de 2005, de la Direcció General de Seguretat Industrial i consum, sobre contrastació d'objectes d'importació fabricats amb metalls preciosos:  
  
  
 Cost Cost  
 gram peça  
Verificació i anàlisi sobre objectes de plata (\*) 0,212 0,0885  
Verificació i anàlisi sobre objectes d'or (\*) 1,156 0,0885  
Verificació i anàlisi sobre objectes de platí (\*) 1,431 0,0885  
Verificació i conformitat de mercaderia 0,0885